|  |  |
| --- | --- |
| Til Høringsparter, jf. høringsliste |  |

# Høring om udkast til bekendtgørelse om støtte til virksomheder, der har fået udført levende syn af slagtedyr (AM-kontrol) i en besætning i 2024

Fødevarestyrelsen sender udkast til bekendtgørelse om støtte til virksomheder, der har fået udført levende syn af slagtedyr (AM-kontrol) i en besætning i 2024. Udkastet til bekendtgørelsen er vedhæftet som pdf og kan findes her [Høringsdetaljer - Høringsportalen](https://hoeringsportalen.dk/Hearing/Details/69479).

Bekendtgørelsesudkastet fastsætter regler om udbetaling af støtte til virksomheder der har fået udført AM-kontrol af slagtedyr i en besætning i 2024. Støtteordningen oprettes på baggrund af en stigning i gebyr for AM-kontrol i en besætning fra 1. februar 2024.

Bekendtgørelsesudkastet fastsætter som betingelse for at modtage støtten, at virksomheden har betalt det opkrævede gebyr for udført AM-kontrol.

Bekendtgørelsesudkastet er sendt i høring hos de parter, der fremgår af vedlagte liste.

Fødevarestyrelsen skal venligst anmode om at modtage eventuelle høringssvar **senest den 23. december 2024 kl. 12.00.**

Høringssvaret bedes sendt til [47@fvst.dk](mailto:47@fvst.dk) med angivelse af journalnummer 2023-47-31-00450.

De modtagne høringssvar vil blive offentliggjort på Høringsportalen. Ved afgivelse af høringssvar samtykkes til offentliggørelse af høringssvaret, herunder afsenders navn og mailadresse.

Med venlig hilsen

Trine Hasselström